Иван Вазов
Изворите

chitanka.info

В тоз горски свят, в тоз въздух, таз свобода —

навред за песни извори бог гуди;

на вдъхновенья живи майка — таз природа

при всяка стъпка в мен хармоний буди.

Душата ми превърна се на лира:

тя ек е, отзив, стон, химн, песен цяла;

там, дето други нищо не съзира,

тя рой цветя събира, ожедняла.

Чаровний вид, картината сурова —

еднакво звукове им мен изваждат,

един цветец, шум, спомен… ритма нова —

цял мир разкриват, цели песни раждат!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.